


[image: ]
V I L J A N D I  L I N N
LINNAVOLIKOGU


REVISJONIKOMISJONI
KOOSOLEKU PROTOKOLL

Viljandi 									4. juuni 2026  nr 1-12/26/7

Algus kell 10.00, lõpp kell 12.53

Koosolekut juhatas: Are Tints
Protokollis: Sirli-Mai Nurka
Võtsid osa liikmed: Harri Juhani Aaltonen, Ivar Kommisaar, Johan-Kristjan Konovalov, Peedu Põld (Teams), Are Tints, Gunnar Veermäe
Puudus: Kaido Kivisild
Võtsid osa teenistujad: rahandusameti juhataja Ülle Allik, linnapea Jaak Pihlak, õigusteenistuse juht Margit-Marit Raudsepp, linnasekretär Ene Rink, pearaamatupidaja Aet Viljak
Koosolekul viibis: Viljandi Linnahoolduse juhataja Marion Kütt

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjon kinnitas päevakorra.

PÄEVAKORD:
1. Kohaliku rahvaküsitluse korraldamise kord (2026/73)
2. Loa andmine varaliste kohustuste võtmiseks infoturbe auditi tellimiseks (2026/75)
3. Viljandi linna põhimäärus, I lugemine (2026/76)
4. Viljandi Linnavolikogu töökord, I lugemine (2026/77)
5. Viljandi linna 2025. aasta konsolideerimisgrupi majandusaasta aruande kinnitamine (2026/81)
6. Ülevaade Viljandi linna vara haldamist, vara kõlbmatuks tunnistamist ja mahakandmist reguleerivatest dokumentidest ja praktikast.
7. Viljandi linna 2026. aasta I lisaeelarve, II lugemine (2026/72-1)
8. Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
9. Ülevaade hankelepingu „Väliheakorrateenus Viljandi linna hoonestatud kinnistutel“ täitmisest (lepingupartner Vilson Trade OÜ) (jätkamine)
10. Ülevaade Viljandi linna väliheakorratööde hankelepingu sisutööde teostamise kaardistusest kui töid teostaks Viljandi linnahooldus.
11. 2026. aasta tööplaani ülevaatamine
12. Muud küsimused


PÄEVAKORRAPUNKT NR 1
Kohaliku rahvaküsitluse korraldamise kord (2026/73)
KUULATI:
E. Rink – eelnõu eesmärk on kehtestada kohaliku rahvaküsitluse korraldamise kord, mis on ette nähtud kohaliku omavalitsuse korralduse seaduse (edaspidi KOKS) uue redaktsiooni kehtima hakkamisega.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Kohaliku rahvaküsitluse korraldamise kord (2026/73)“.


PÄEVAKORRAPUNKT NR 2
Loa andmine varaliste kohustuste võtmiseks infoturbe auditi tellimiseks (2026/75)
KUULATI:
E. Rink – eelnõu eesmärk on anda Viljandi Linnavalitsusele luba võtta varalisi kohustusi Eesti infoturbestandardi (E-ITS) nõuetele vastavuse auditi läbiviimiseks ning tagada E-ITS-ist tulenevate nõuete täitmine. Audit viiakse läbi kolmeaastase audititsüklina, mis hõlmab eelauditit, põhiauditit ja kahte vaheauditit. Audititsükli käigus hinnatakse Viljandi Linnavalitsuse infoturbe korralduse ja rakendatud turvameetmete vastavust E-ITS nõuetele. Kuna audititsükkel kestab üle ühe eelarveaasta ning sellega kaasnevad väljaminekud tulevastel eelarveaastatel, on vajalik linnavolikogu luba varaliste kohustuste võtmiseks.

Komisjoni juhataja pani eelnõu hääletusele.
Hääletati:
5 poolt, vastu ja erapooletuid ei olnud

OTSUSTATI:
Toetada eelnõu „Loa andmine varaliste kohustuste võtmiseks infoturbe auditi tellimiseks (2026/75)“.


PÄEVAKORRAPUNKT NR 3
Viljandi linna põhimäärus, I lugemine (2026/76)
KUULATI:
E. Rink – eelnõu eesmärk on linna põhimäärust kaasajastada ja viia see vastavusse kohaliku omavalitsuse korralduse seadusega. Kohaliku omavalitsuse korralduse seaduse § 8 sätestab omavalitsuse põhimääruse kohustusliku sisu ja selle kehtestamise ning § 22 lõike 1 punkti 9 kohaselt on tegemist volikogu pädevuses oleva otsustusega. See on kindlasti esimene lugemine ning palun, et see läheks teisele lugemisele septembrikuusse.

Muudatusettepanek:
I. Kommisaar tegi ettepaneku muuta 3. peatüki § 13 lõiget 5 järgmiselt: „Komisjoni koosoleku kutsub kokku komisjoni esimees omal algatusel või vähemalt poolte komisjoni liikmete nõudmisel. Komisjoni kutse, päevakord ja materjalid tuleb komisjoni liikmetele edastada vähemalt neli tööpäeva enne koosoleku toimumist.”.

Komisjoni juhataja tegi ettepaneku eelnõu toetada koos muudatusettepanekuga. Vastuväiteid ei olnud.

OTSUSTATI:
Toetada eelnõu „Viljandi linna põhimäärus (2026/76)“ I lugemist koos muudatusettepanekuga ning suunata eelnõu teisele lugemisele septembrikuus.


PÄEVAKORRAPUNKT NR 4
Viljandi Linnavolikogu töökord, I lugemine (2026/77)
KUULATI:
E. Rink – eelnõu eesmärk on ajakohastada Viljandi Linnavolikogu töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni. Kohaliku omavalitsuse korralduse seaduse § 44 lõike 1 kohaselt kehtestab volikogu oma töökorra määrusega. See on kindlasti esimene lugemine ning palun, et see läheks teisele lugemisele septembrikuusse.

Tähelepanek:
J.-K. Konovalov viitas Narva Linnavolikogu juhtumile ning tegi ettepaneku korrigeerida 2. peatükki „Volikogu kokkukutsumine”, et vältida sarnase olukorra tekkimist.

OTSUSTATI:
Toetada eelnõu „Viljandi Linnavolikogu töökord (2026/77)“ I lugemist ning suunata eelnõu teisele lugemisele septembrikuus.


PÄEVAKORRAPUNKT NR 5
Viljandi linna 2025. aasta konsolideerimisgrupi majandusaasta aruande kinnitamine (2026/81)
KUULATI:
A. Viljak andis ülevaate Viljandi linna 2025. aasta konsolideerimisgrupi majandusaasta aruandest.

Komisjoni juhataja pani eelnõu hääletusele.
Hääletati:
5 poolt, vastu ja erapooletuid ei olnud

OTSUSTATI:
1. Toetada eelnõu „Viljandi linna 2025. aasta konsolideerimisgrupi majandusaasta aruande kinnitamine (2026/81)“.
2. Kinnitada Viljandi Linnavolikogu revisjonikomisjoni kaasaruanne Viljandi linna 2025. majandusaasta aruande juurde.


PÄEVAKORRAPUNKT NR 6
Ülevaade Viljandi linna vara haldamist, vara kõlbmatuks tunnistamist ja mahakandmist reguleerivatest dokumentidest ja praktikast.
KUULATI:
Ü. Allik andis ülevaate Viljandi linna vara haldamisest, vara kõlbmatuks tunnistamisest ja mahakandmist reguleerivatest dokumenteidest ja praktikast.

P. Põld saabus koosolekule 11:00.

OTSUSTATI:
1. E. Rink kontrollib, kas utiliseerimise kord on olemas. Kui kord on olemas, edastab ta selle komisjoni liikmetele. Kui korda ei ole, teavitab ta sellest samuti komisjoni liikmeid. Utiliseerimise kord peaks sisalduma Viljandi linna vara valitsemise korras, kuid praegu seda seal ei ole. Korra muutmist või täiendamist arutatakse oktoobris.
2. Informatsioon võtta teadmiseks.


PÄEVAKORRAPUNKT NR 7
Viljandi linna 2026. aasta I lisaeelarve, II lugemine (2026/72-1)
KUULATI:
J. Pihlak – eelnõu kohaselt teeb linnavalitsus linnavolikogule ettepaneku kinnitada 2026. aasta I lisaeelarve tulude ja kulude summad. 2026. aasta I lisaeelarve kogumaht on 43,3 miljonit eurot, põhitegevuse tulem 2 188 391 eurot. Põhitegevuse tulud jäid samaks, mis esimesel lugemisel ja põhitegevuse kulud suurenevad 63 673 euro võrra võrreldes I lugemisega. Investeerimistegevuse tulud ja kulud vähenevad 500 000 euro võrra. Muudatusettepanekud linnavalitsuselt on muuta 2026. aasta I lisaeelarve II lugemiseks põhitegevuse eelarve osa järgmiselt: tõsta tagasi Kultuuri-, haridus- ja sotsiaalvaldkonnale KVHA kulud Majanduse tegevusalalt; mitte arvestada I lisaeelarvesse volikogu saali remondi ja inventari kulusid; kajastada eelarvesse Viljandi Noortekeskuse II poolaasta majandamiskulud. Muuta investeerimistegevuse eelarve osa järgmiselt: tõsta tagasi investeeringute reservi Viljandi järveäärse piirkonna taristu arendamine 2026-2027 (Roo tn parkla); tõsta eelarvest välja Järve tänava kergliiklustee (meede 16.7).

Komisjoni juhataja pani eelnõu hääletusele.
Hääletati:
3 poolt, vastu ja erapooletuid ei olnud, 3 jättis hääletamata

OTSUSTATI:
Toetada eelnõu „Viljandi linna 2026. aasta I lisaeelarve (2026/72-1)“, II lugemine.


PÄEVAKORRAPUNKT NR 8
Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
KUULATI:
E. Rink – eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)“.




PÄEVAKORRAPUNKT NR 9
Ülevaade hankelepingu „Väliheakorrateenus Viljandi linna hoonestatud kinnistutel“ täitmisest (lepingupartner Vilson Trade OÜ) (jätkamine)
KUULATI:
A. Tints teatas, et jätkatakse antud teemaga ning vahepeal on saadud linnavalitsuselt ülevaade hankelepingu täitmisest, mille koostas õigusteenistuse juht.

OTSUSTATI:
1. Informatsioon võtta teadmiseks.
2. Õigusteenistusel teavitada uut haldusameti juhatajat hankelepingu täitmisest, puudujääkidest ja hetkeolukorrast. Pärast ülevaate saamist saab haldusameti juhataja otsustada edasised tegevused hankelepingu probleemsete kohtade korrastamiseks.


PÄEVAKORRAPUNKT NR 10
Ülevaade Viljandi linna väliheakorratööde hankelepingu sisutööde teostamise kaardistusest kui töid teostaks Viljandi linnahooldus.
KUULATI:
M. Kütt andis ülevaate Viljandi linna väliheakorratööde hankelepingu sisutööde teostamise kaardistusest kui töid teostaks Viljandi Linnahooldus.

G. Veermäe lahkus koosolekult 12:11.

OTSUSTATI:
1. Informatsioon võtta teadmiseks.
2. Edastada revisjonikomisjonile Viljandi Linnahoolduse, Stone House OÜ ja Vilson Trade OÜ kohta ülevaated nende püsivatest vastutusaladest, sealhulgas aladest, kus töid teostatakse. Esitada iga ettevõtte kohta vastavad kavad ja dokumendid, milles alad on määratletud, tööde teostamise ja planeerimise plaanid ning vastutusalade nimistud ja kaardistused.


PÄEVAKORRAPUNKT NR 11
2026. aasta tööplaani ülevaatamine
KUULATI:
A. Tints andis ülevaate 2026. aasta tööplaanist. Lähtuvalt eelmisel koosolekul tehtud otsusest tehti ettepanek lisada oktoobrikuu tööplaani Viljandi linna hankekorra ülevaatamine.

OTSUSTATI:
Lisada Viljandi linna hankekorra ülevaatamine 2026. aasta tööplaani oktoobrikuusse.


PÄEVAKORRAPUNKT NR 12
Muud küsimused

12.1. Regionaal- ja Põllumajandusministeeriumi vastus
KUULATI:
H. J. Aaltonen uuris ministeeriumilt saadud vastuse kohta ning küsis arvamust võimalike edasiste sammude kohta. Arutelu käigus tehti ettepanek pöörduda KRIPO poole.

Toimus arutelu teemal, et revisjonikomisjoni liikmetele ei ole esitatud ühtegi volikogu kinnitatud dokumenti, mis oleks 2019. aastal andnud valitsusele volituse võtta Roo tänava parkla ehitamisega kaasnevaid pikaajalisi kohustusi.

12.2. Kütusekaartide kasutamine
KUULATI:
A. Tints andis ülevaate kütusekaartide kasutamisega seotud asjaoludest.

I. Kommisaar märkis, et tal on veel täiendavaid küsimusi, millele soovib vastuseid saada.

OTSUSTATI:
1. Järgmiseks koosolekuks koostatakse konkreetne ettepanek, mida komisjoni liikmed saavad hääletada ja kujundada komisjoni seisukoha edasiste sammude osas.
2. I. Kommisaar koostab ja vormistab küsimused, mille revisjonikomisjon pärast ülevaatamist edastab linnavalitsusele.


(allkirjastatud digitaalselt)					(allkirjastatud digitaalselt)
Are Tints							Sirli-Mai Nurka
koosoleku juhataja						protokollija

